《题了庵道人魏》
元代·胡奎

吾闻伯阳鍊丹金罍山，丹成上天去不还。芙蓉伏火绛泥冷，空天宝诀留人间。

神仙中人不易得，今见其孙天仙骨。手把参同一卷书，此书云是传家物。

往年骑鹤上玄都，袖天龙虎真人之画图。云窗雾阁在咫尺，万里何必寻方壶。

归去西湖饮山渌，一榻了然心自足。琪花满地雨声寒，为尔高歌洞天曲。

作者简介：元明间浙江海宁人，字虚白，号斗南老人。明初以儒征，官宁王府教授。天《斗南老人集》。